**Dženeral elektrik** engl.  (skr. GE) je američka džinovska multinacionalna kompanija, industrijski konglomerat i jedna od najvećih kompanija na svetu. Oblasti njenog delovanja su iz sfere tehnologije, medija i finansijskih usluga. Njeni klijenti nalaze se u preko 100 zemalja i zapošljava više od 310.000 ljudi širom sveta.

Činjenice o kompaniji
---------------------

Prva je kompanija u svetu koja je premašila broj od 50.000 patenata. Samo tokom 2006. godine kompanija je zaštitila 2.650 patenata. Njena četiri globalna istraživačka i razvojna centra privlače najkvalitetnije svetske tehničke umove. Preko 2.500 istraživača u GE čine kompaniju neprestano inovativnom, inventivnom i prepoznatljivom na tržištu. Budžet kompanije za istraživanje i razvoj za 2006. godinu bio je 5,7 milijardi dolara.

U 2006. godini, kompanija je procentualno ostvarila dvocifreni rast dobiti. Prihod je iznosio 163 milijarde dolara, dok je dobit preduzeća bila 20,7 milijardi dolara. U poslednjih pet godina, GE ima rast dobiti u proseku 10% godišnje. Takođe, kompanija je 2006. godine ostvarila neto-dobit od 24,7 milijarde dolara, od čega je akcionarima pripalo 18 milijardi dolara.

Kao deo svojih filantropskih napora, preko 200 miliona dolara kompanija je darovala za obrazovanje i zdravstvenu zaštitu širom sveta 2006. godine.

Na Njujorškoj berzi (engl. ) kompanija posluje pod simbolom „GE". Kompanija je zbog svoje finansijske grane veoma teško pogođena u svetskom finansijskom kolapsu 2008/09.

Istorijat
---------

GE potiče iz kompanije koju je osnovao Tomas Alva Edison (Edison elektrik lajt kompani, engl. ) 1878. godine. Spajanjem ove kompanije 1892. godine sa Tomas-Hjuston elektrik kompani (engl. ) nastaje kompanija Dženeral elektrik. To je jedina kompanija koja se nalazi na Dau Džonsovom industrijskom indeksu, od njegovog nastanka 1896. godine.

Proizvodi i usluge
------------------

Sektori kompanije su: *Dži-I Enerdži* (engl. ), *Dži-I Kepital* (engl. ), *Dži-I Teknolodži Infrastrakčer* (engl. ) (uključuje *Dži-I heltker* (engl. ), *Dži-I Aviejšn* (engl. ) i bivšu *Smits Erospejs* (engl. )), *Dži-I Houm end Biznis Solušons* (engl. ), i En-Bi-Si Juniverzal (engl. ), industrija zabave). Kroz svoj biznis, GE učestvuje na tržištu proizvodnje, prenosa i distribucije električne energije, atomske energije, gasa i solarne energije, zatim na tržištima industrije osvetljenja, industrijske automatike, medicinskih uređaja, avionskih i drugih motora, lokomotiva, materijala kao što je plastika, silikoni i abrazivi i sl. Prisutna je i u industriji zabave, kao i na tržištu finansija.

Predsedništvo i sedište
-----------------------

Predsednik kompanije od 2001. je Džefri Imelt. Kompanija je akcionarsko društvo sa sedištem u Ferfildu, Konektikat.

Spoljašnje veze
---------------

***General Electric*** na Wikimedijinoj ostavi

* Zvanični sajt Dženeral elektrika

| * p
* r
* u
Komponente indeksa Dow Jones Industrial Average |
| --- |
| Trenutne | 
 3M **•**  Alcoa **•**  American Express **•**  AT&T **•**  Bank of America **•**  Boeing **•**  Caterpillar **•**  Chevron **•**  Cisco Systems **•**  The Coca-Cola Company **•**  DuPont **•**  ExxonMobil **•**  General Electric **•**  Hewlett-Packard **•**  The Home Depot **•**  Intel **•**  IBM **•**  Johnson & Johnson **•**  JPMorgan Chase **•**  Kraft Foods **•** McDonald's **•**  Merck & Co. **•**  Microsoft **•**  Pfizer **•**  Procter & Gamble **•**  The Travelers Companies **•**  United Technologies Corporation **•**  Verizon Communications **•**  Wal-Mart **•**  The Walt Disney Company  |
| Odabraneu prošlosti | 
 Altria Group **•**  American International Group **•**  American Telephone & Telegraph **•**  American Tobacco Company **•**  Bethlehem Steel **•**  Citigroup **•**  Colorado Fuel and Iron **•**  Eastman Kodak **•**  General Foods **•**  General Motors **•**  Goodyear Tire and Rubber Company **•**  Honeywell **•**  International Harvester **•** International Paper **•** Johns-Manville **•**  Nash Motors **•**  Navistar International **•**  North American Company **•**  Owens-Illinois **•**  Sears, Roebuck and Company **•**  Union Carbide **•**  United States Rubber Company **•**  U.S. Steel **•** F. W. Woolworth Company  |